[{"text_idx": "#000001", "text": "Datil palmondo nanoa edo Mekongo datil palmondoa"}, {"text_idx": "#000002", "text": "Txinaren hego-mendebaldea, Tailandia, Laos eta Vietnam artean du jatorria, batez ere Mekong ibaiaren inguruan. \"Phoenix\" datil palmondoaren izen grekoa da, generoari izena ematen diona. \"Roebelenii\" izenak orkideo biltzaile eta ikertzaile izan zen Carl Roebelini (1855-1927) egiten dio ohore. Datil palmondo nanoa, palmondo txikia delako esaten zaio, enborra, asko jota, 2-3 metrokoa du eta hostajea 5 metrotara iritsi daiteke. Mekongo datil palmondoa ere deitzen zaio, bere jatorriagatik. NASAko ikerketek diote etxe barruko airean dauden gai kutsakorrak garbitu ditzakeela (formaldehidoak eta benzenoa). Gero eta sona handiagoa du eta sarri erabiltzen da etxe barruko landare bezala."}, {"text_idx": "#000003", "text": "Loreontzietan 4 m arte garatzen den palmondoa da. Adar zupatzaileak izan ditzake estipean edo enborrean. Hostoak uztai-formakoak edo makurtuak ditu, 1-1,2 m luze, estuki pinatuak, behereneko hostoskak sarritan arantza itxurakoak eta gainerakoak linealak eta orokorrean luma-itxura dutenak. Lore txikiak dioikoak izateaz gain, hostailaren artean sortzen diren 45 cm luzeko panikula trinkoetan elkartzen dira. Arrautza antzeko fruitu beltza 1,2 cm luze eta hazi ildokatu bakarra du."}, {"text_idx": "#000004", "text": "Phoenix generoan 17 palmondo espezie biltzen dira."}, {"text_idx": "#000006", "text": "Phoenix canariensis Ez du adar zupatzailerik eta 16 m-raino garatzen da."}, {"text_idx": "#000007", "text": "Phoenix dactylifera Adar supatzaileak estirpe-oinean soilik ditu eta 30 m edota gehiago gara daiteke."}, {"text_idx": "#000008", "text": "Armiarma gorria: izerdia zurrupatuz hostoak horiztatu eta zimelarazi egiten ditu. Erasoa eragozteko hostaila maiz lainoztatu eta inguru hezean eduki."}, {"text_idx": "#000022", "text": "Hazkunde-sasoian, udaberrian eta udan, hilean behin urari ongarri likidoa gehitu."}, {"text_idx": "#000023", "text": "Udaberri hasieran hazia erein, 26oC inguru behar ditu eta ugaltzea zaila da."}]